JohanHeinsen/ENO huggingface dataset:
Berlingske Tidende, 1835-10-08
J Portsmouth blev Skibet Sulphur sat istand, for under Capitain Bechens Commando at afgaae til det store Ocean og fortsætte sine hydrographiske Jagttagelser.
Berlingske Tidende, 1835-10-08
Fra St. Sebastian skrives. Den engelske Legions Afgang til Bilbaoopmuntrede Rebellerne her omkring, og en Guldsmed, ved Navn Aspiaza, som skal have forført de sex Soldater, der nylig gik over til Carlisterne, og som staaer i Brevvexel med Carlist Anføreren Gomez, gik med Breve til begge Regimenternes Oviedos og Jaens Chefer. Den første, der modtog Brevet om Middagen og stilkiende læste det, bestilte Overbringeren til sig igjen om Eftermiddagen Kl. 4; den anden tog Brevet med til Commandanten og forelæste det der høit; det indeholdt en Opfordring til begge Obersterne, uden Blodsudgydelse at overgive Pladsen til Carlisterne. Aspiaza blev sat fast, og man nærede nogen Mistanke til Regimentet Qviedos Oberst, hvem Carlisterne allerede for nogle Dage siden havde roest sig af at have vundet, men hvis Regiment derimod, roses meget. Jndvaanerne forlangte hans Afsættelse. Da Gomez erfarede Aspiazas Fængsling, lod han flere, Dronningen hengivne Familier i Ernani o. s. v. gribes og erklærede, at hvis Aspiaza ikke 18 i Frihed, vilde han behandle disse paa samme Maade som maa behandlede hiin. Øvrigheden svarede, at Aspiaza skulde blive dømt efter de spanske Love, overeenstemmende med den Elliotske Convention, og hvis han fandtes skyldig, straffes efter disse; hans Brøde var, ifølge de Breve, han havde overbragt, og sev ifølge den Jnteresse, Carlisternes Anfører viiste for ham, aldeles klar. Hvad Rettigheden til at fængste Familierne i Ernani angik, da var samme hverken grundet paa Lov eller Overeenskomst; frafaldtes ikke denne Forholdsregel, da skulde til Gjengjeld de carlistiske Officerers og Soldaters Fædre, Mødre og Børn, som man blot kunde faae fat paa, alle blive behandlede som hine. Da Gome, imidlertid er vedblevet med Fængslingerne, har Øvrigheden her ladet anholde flere Familier i Nærheden af Staden. St. Sebastians Stadsraad og Urbanos have in corpore været hos General Jauregui, for at bede han, ikke at forlade Staden, da han nemlig ogsaa har havt i Sinde at begive sig til Hæren."
Berlingske Tidende, 1835-10-08
Frankerig.
Berlingske Tidende, 1835-10-08
Paris, den 27de Septbr. – Et besynderligt Tilfælde indtraf i Forgaars her ved Assiseretten, der kan tjene til Beviis for det Mangelfulde ved en hemmelig Afstemning. Af tvende Tyve, der vare stillede for Retten, erklærede de Edsvorne den ene for uskyldig og den anden for skyldig; men derhos bejarde de det tredie opkastede Spørgsmaal, om Tyveriet nemlig var begaaet i Fælledsskab af begge de Anklagede, General=Advocaten foreslog, at Juryen skulde afgive nye vota over samtlige Spørgmaale. Men den Frikiendtes Forsvarer paastod, at det benægtende Svar skuld, ansees som en erhvervet Ret for denne. Dommeren indvilligede heri og forelagde de Edsvorne det tredie Spørgsmaal til en ny Beraadslagning, hvilket Spørgsmaal disse da benægtede.
Berlingske Tidende, 1835-10-08
Tydskland. Vien, den 27de September. Den 22de September Kl. 9. om Morgenen gjorde det ny bygte Dampskib riny, af 80 Hestes Kraft, en meget heldig Prøvetour. Da Vandet i Floden faldt nogle Dage bestandig, forsømte man intet Øjeblik, for at bringe Skibet til sit Bestemmelsested. Endnu samme Dag Kl. 11 3/4 forlod Dampbaaden vor Flodbred og naaede Presborg Kl. 2 3/4. Strax efter dens Ankomst dertil, kom H. K. K. H. ÆrkehertugPalatinen ombord og gjorde en lille Tour med det til Theben, hvorpaa han yttrede sin Tilfredshed over dette Foretagendes Fremskridt. Directionen har anvendt alt Muligt, for at paaskynde dette Skibs Bygning og derved at afhielpe en længe følt Trang til et hurtigt Forbindelsesmiddel mellem Pesth og Moldova. Sveis. Gens, den 19de Septbr. – Efterretningerne fra Foden afDent du Midi lyde meer og meer foruroligende. Den i de sidste otte Dage nedstrømmende Regn har foranlediget nye Jordskred og Fjeldstyrtninger. Den 9de d. M. om Morgenen Kl. 4 hørte man en frygtelig Bragen ved Dent du Midi, og efter nogle Minutters Forløb væltede en uhyre Strøm Mudder og store Fjeldblokke ned og løb i en betydelig Brede ud i Rhonesengen, ikke langt fra Mineralkilden Lavey. Denne Kilde er endnu vedligeholdt, skjøndt Rhone-Floden blev drevet voldsomt fra den ene Side til den anden. Den, ovenfor Kilden nedvæltede Gletscher er saaledes voxet til, at Strømningen i Rhone er afbrudt et betydeligt Stykke, indtil Es Lex, og Floden danner en Sø. En uhyre Mængde Fjeldblokke opfylde og forhøje Flodsengen, og Rhone er for lille og svag til at kunne rive dem med sig. Uhyre Ødelæggelser kunne opstaae heraf til næste Sommer, naar Floden paa engang svulmer op Zürich, den 21de Septbr. – Uagtet den franske Regjerings Opmærksomhed, er det lykkedes den fra St. Pelagie undvegne April Anklagede Fournier at naae til Bern. Politiet gav sig stor Umage for at opsnuse ham der, men fandt ham dog ikke.
Berlingske Tidende, 1835-10-08
Tydskland. Frankfort, den 30te September. - Nürnberger-Correspondenten meddeler Følgende: Festlighederne i Kalisch ere forbi. Den Keiserlige Pragt, der udviklede sig saa glimrende, saa mange høje Personers Sammenkomst, de preussiske og russiske Krigeres brogede Masser, alle disse Elementer tilsammentagne synes næsten at opfordre Publicums Rysgjerrighed til at male nogle mørke Skikkelser hen paa denne romantiske, lyse Forgrund. De gamle Fabler om en Sammensværgelse i Kalisch faae endvidere nogen Næring af det Rygte, at General Uminski var arresteret der. Det var Uminski, som tvertimod sit givne Æresord bortfjernede sig nemlig under den polske Krig – fra Glogau, for at gaae overtil Polakkerne. Hvis hiin Efterretning stadfæstedes, vilde man rigtignok være berettiget til at slutte sig til en Sammensværgelse; men denne Mand kan man dog vel neppe tiltroe det, at han skulde række Haand til en saa frygtelig Forbrydelse. Bamberg, den 22de Septbr. – Fra Fyrst Pückler Moskau indtraf nylig en Skrivelse her, dateret Tunis, den 10de Juni, hvoraf følgende Afsnit meddeles. Tillader De o. s. v., at jeg giver Dem et lidet Livstegn fra mig, og tillige beder Dem om at overrække den fortreffelige Directeur for Bambergs NaturalieCabinet medfølgende sjeldne Fiirbeen. Hvis denne Mand skulde ønske sig Et eller Andet fra Africa, Syrien eller Persien, da opfordrer jeg ham til at lade mig saadant vide. Min Adresse er: Aux soins de Mr. Gregoreo de Montes à Tunis. Derfra tilsendes mig Brevene. Tillige beder jeg om Tilladelse, at turde byde Dem, som en Erindring, et Exemplar af mit Have værk, Tutti frutti o. s. v. – Jfølge en senere Skrivelse, af 29de Juni, fra Sfar i Kabes=Bugten, opholdt Fyrsten sig dengang i Daddellandet, i en mærkværdig Egn, hvor det vrimlede af Ruiner omkring ham. Ved Foden af Bjergene begynder den store Ørken Sahara, som han nu vil besøge. Han har en stærk Escorte, og ved en Hede af 30 Reaumur i Skyggen lægge de syv til otte tydske Miil tilbage om Dagen, under en glødende Soel, men en pragtfuld Himmel. Efter Tilbagekomsten, over Tripolis, vil han begive sig til Malta, for der, ved Hjelp af de paalideligste Efterretninger, at bestemme, om han skal gaae over Ægypten og Bombay til Englændernes ostindiske Besiddelser, derfra til Schiras, Jspahan, Teheran, over Kaukasus til Constantinopel, eller fra Constantinopel af o. s. v. gjennem Persien til Jndien. Under alle Omstændigheder kan man vente meget Jnteressant fra ham. Hans Sundhed er fortreflig.
Berlingske Tidende, 1835-10-08
Fra den serviske Grændse, den 19de Septbr. Fra Albanien haves Efterretninger indtil den 11te Septbr.,der endelig melde, at de med den tyrkiske Flaade, fra Constantinopel ankomne Tropper, 6000 Mand, ere i de første Dage af s.M. gaaede i Land ved Dulcigno. Tillige vidste man, at Rumely Wallessys, til Lands opererende Tropper vare, tilligemed det fra Salonichi fremrykkende Mandskab indtrufne i Omegnen af Scutarii, og at de ufortøvet vilde begynde deres Operationer, der hidtil vare blevne standsede af den opsvulmede Flod Drina. Hafis Pascha af Scutari, som under saa mange Trængsler dog har bevaret Fæstningen for Porten, vil formodentlig snart være undsat, endskjøndt han vistnok vil blive sendt til Constantinopel, tvivler man dog om, at Porten vil anerkiende den af ham sidst indgaaede Capitulation.
Berlingske Tidende, 1835-10-08
Efterretninger af blandet Jndhold. Fra Rio Janeiro meddeles følgende Beretning over Folkemængden, der: Jfølge de til Regjeringen indløbne Beretninger, kunne vi med Bestemthed angive Landets Folkemængde; den udgiør 3, 130,000 Frie og 2,086,666 Slaver. Folkemængden voxer aabenbart nu i en større Maalestok end forhen, skjøndt vi i flere fattigere og mindre cultiverede Provindser finde den stillestaaende, ja endog i Aftagen. Slavernes Antal er maaskee angivet for ringe, og det sandsynligviis fordi disses Eiermænd befrygte en Kopskat.
Berlingske Tidende, 1835-10-08
J England har man begyndt paa at forbyde dømte Forbrydere, at tale; men de fissige Tyve have tilintetgjort Virkningen heraf. De have sat smaa Bøger i Omløb, for at undervise Folk i Pantominesproget, som i Døvstumme-Jnstituterne. Nogle af de kløgtigste Gavtyve have perfectioneret sig heri og agere nu Læremestere for deres ædle Colleger. Da Forbuddet at tale ikke gjelder de Fanger, der endnu ikke ere dømte, have disse den ypperligste Leilighed til at øve sig i Kunsten, og efterat Dommen er fældet underholde de sig med hinanden uden Frygt for Opdagelse og kunne saaledes lægge de frygteligste Planer. Systemet er allerede sat i Udøvelse; Fanger, der kun i Kirken see hinanden, have her gjort den fuldstændigste Aftale.
Berlingske Tidende, 1835-10-08
Jfølge en nøjagtig Tælling af Frankerigs Befolkning, efter Departementerne, udgjorde samme: 32, 568,223 Jndivider, nemlig 15,940,104 mandlige og 16,629,118 qvindelige. Det større Antal af Qvinde-Kjønnet, der ligefrem modsiger den almindeligt antagne Regel, var saa paafaldende, at man tilskrev det en feilfuld Tælling. J Vogesernes Departement er der næsten 10,000 flere Qvinder end Mænd, 1/2 Deel af den hele Befolkning; ligesaa Departementerne Maine, Loire, Meurthe, Pas de Calais, og i Departement de la Manche udgjør Qvindernes overveiende Antal endog: 31,000 eller 1/3 Deel af hele Departementets Befolkning. J Departement Lozere forholder derimod den mandlige Befolkning sig til den qvindelige som 726. J Nischne-Tagilsks Bjergværker, (i Rusland) der tilhøre Brødrene Demidoff, har man fundet en Masse Malacht, af i det mindste 100 Centners Vægt, der er uden Risser eller Spalter, Den hidtil bekjendte største Masse af denne glasagtige, grønne Steen, der nu opbevares i Petersborger-Museet, blev fundet i Turtschaninoffs Miner, og vejede omtrent 30 Centner.
Berlingske Tidende, 1835-10-08
Jndenlandske Efterretninger. Den 12 1/2-aarige Dreng i Altona, der nylig var saa uheldig at dræbe sin voxne Broder med et Knivstik, skal, efter Forlydende, dog egentlig ikke kunne ansees som tilregnelig Brodermorder, da det af de allerede afholdte Forhører skal have viist sig, at det ikke var hans Hensigt at støde Kniven i Broderen; men at denne meget mere selv styrtede sig i den, ved at springe fremad efter Drengen. Den ulykkelige Families Kummer forøges endnu ved de dumme Viser om den skrækkelige Brodermorder, som Gade fangerne udskrige i Hamborg.
Berlingske Tidende, 1835-10-08
De indgangne Beretninger om Høstens Udfald i det sydøstlige Slesvig lyde i det Hele ikke ugunstige. Rapsen har i Gjennemsnit været god; Rugen, baade i Straa og Kjærne, fortrinlig. Kun Hveden er, hvor den ei beskyttedes af Skov eller kraftig Hegn, bleven slemt medtaget. Med Boghveden er det rigtignok slet bevendt; men Vaarkornet havde derimod temmelig fulde Kjærner i det korte Straa. Desværre ere Kartoflerne fortørrede, og Frugttræerne give kun lidet eller intet Udbytte i Aar. Jagten Emilie, Skipper S. P. Hansen, af og fra Aalborg med Havre og Uld bestemt til Amsterdam, er forliist i Nordsøen. Mandskabet er blevet bjerget af et forbiseilende Skib.
Berlingske Tidende, 1835-10-08
Kjøbenhavn, den 3de October. Formedelst Dampskibets sildige Ankomst til Traveminde i Tirsdags, vare de Aviser, som i Mandags vare sendte fra Hamborg til Lybek, for at afgaae med Dampskibet til Kjøbenhavn, allerede ved dettes Ankomst igjen afsendte fra Lybek, for at følge med Landposterne paa Routen til Kjøbenhavn.
Berlingske Tidende, 1835-10-08
Den Halleyske Comet kan nu opdages med uvæbnede Øine. Ved Midnat omtrent findes den ovenfor Stjernerne Castor og Pollur, ved Tvillingernes Hoveder - i Øst-Nord-Øst – som en lysende Skyplet. Tager man en Kikkert til Hjelp, opdager man en glindsende hvid, mat begrændset Skive, der svømmer i en Taagemasse. Man opdager allerede, henimod Stiernebilledet Tvillingerne, ved en Udstrømning af Taagen Cometens vordende Hale, der, medens hiin med voxende Lys og Hurtighed nærmer sig Den store Bjørn, udvikler sig lidt efter lidt. Maanen vil imidlertid for det første overstraale den; men kort efter Midnat lyser den desto stærkere. For Øjeblikket er Cometen endnu omtrent 14,000,000 Mile fjerrnet fra os; men den rykker bestandig nærmere indtil den 12te October, da den vil være 3,850,000 Mile fjernet fra Jorden; altsaa nærmere end Stiernen Venusk. Man vil den 10de d. M. kunne opdage den tæt over den øverste Stierne i Carlsvognens Fiirkant, og den 12te f. M. staaer den, for Midnat, i sin høieste Glands tæt over samme Stjernebilledes midterste Stjerne. Det Kongelige Theater. J Morgen Aften opføres: Christen og Christine, dramatisk Jdyl i een Act, efter Scribes og Dupins Michel & Chistine, ved Hr. Prof. J. L. Heiberg; og De to Dage eller Flygtningerne, Syngestykke i tre Acter af Bouilly, oversat til Cherubinis Musik ved N. T. Bruun. Forestillingen er forbi omtrent Kl. 9 1/4. Aar 1835, Mandagen den 5te October, blev i den Kongelige Lands Over samt Hof- og Stads=Ret i Kiøbenhavn, afsagt Dom i Sagen No. 2 1/2. Arbeidsmand Peder Pedersen Ordrup, contra Copiist ved Commandantskabet i Nyboder Hendrik Christian Veith og saaledes: kiendt for Ret:
Berlingske Tidende, 1835-10-08
De under Hovedsøgsmaalet, som fornærmelige for Hovercitanten Arbeidsmand Peder Pedersen Ordrup og ugrundede betegnede Sigtelser og Udladelser, mortificeres og bør Contracitanten Copiist ved Commandantskabet i Nyboder Hendrik Christian Veith for sit brugte Forhold til Kiøbenhavns Fattigvæsens Hovedkasse bøde 50 Rbd. Sølv. Ligesaa bør de under Contrasøgsmaalet som fornærmelige for Contracitanten og ugrundede paapegede Yttringer og Beskyldninger være døde og magtesløse og Hoved-Citanten for sit udviste Forhold til Kiøbenhavns Fattigvæsens Hovedkasse, bede 50 Rigsbankdaler Sølv. Processens Omkostninger hæves. Procuratorerne Dahl og Schwendsen tillægges hver især i Salarium 2 Rbd. Sølv, der udredes af det Offentlige. Det Jdømte at udredes inden 15 Dage efter denne Doms lovlige Forkyndelse under Adfærd efter Loven. Hvilket herved, i Overeensstemmelse med den 20de §. i Forordningen af 27de September 1799, bringes til offentlig Kundskab. Justits=Comptoiret i ovenmeldte Ret, den 6te October 1835. Hoff. Aar 1835, Mandagen den 5te October bleve i den Kongelige Lands Over samt Hof- og Stads=Ret i Kiøbenhavn, afsagt Dom i Sagen. Kunstdreier Ludvig Weidemeier, contra Kunstsmed P. Frederiksen. og saaledes: kiendt for Ret:
Berlingske Tidende, 1835-10-08
Den paaankede i Kiøbenhavns Adressecomptoirs Efterretninger for Aaret 1833, No. 218, af Jndstævnte Kunstsmed P. Frederiksen og Citanten Kunstdreier Ludvig Weidemeier brugte Udladelse: at denne havde fremført aabenbar Usandhed, bør være død og magtesles, og Jndstævnte for sit herved brugte Forhold til Kiøbenhavns Fattigvæsens Hovedkasse bøde 50 Rbd. Sølv. Saa bør han og til det Offentlige betale det Retsgebyhr og Skriversalarium som skulde have været erlagt, og udrede Godtgiørelse for det stemplede Papiir som skulde have været forbrugt, hvis Sagen ei for Citantens Vedkommende havde været beneficeret samt til dennes beskikkede Sagfører Procurator Høyer erlægge i Salarium 20 Rbd. Sølv. Det dømte at udredes inden 15 Dage efter denne Doms lovlige Forkyndelse under Adfærd efter Loven. Hvilket herved, i Overeensstemmelse med den 20de §. i Forordningen af 22de September 1799, bringes til offentligt Kundskab. Justits-Comptoiret i ovenmeldte Ret, den 6te October 1835. Hoff.
Berlingske Tidende, 1835-10-08
Slagtetiden for indeværende Aar er bestemt at regnes fra 1ste November og indtil samme Maaneds Udgang. Hvilket herved bekiendtgiøres til fornøden Efterretning for alle Vedkommende. Kiøbenhavns Raadstue, den 30te September 1835. Overpræsident, Borgemestere og Raad udi den Kongelige Residentsstad Kiøbenhavn, Giøre vitterligt: at det ved Hs. Majestæts allerhøieste Rescript til os, dateret 18de dennes, allernaadigst er bevilget: at Meel- og GrynhandlerCorporationen samt Rugbrødsbager=Corporationen her i Staden, for Fremtiden, kun maa udgjøre een Corporation, under Navn af Meel= og Grynhandler samt Rugbrødsbager=Corporationen, dog at den samlede Corporations Medlemmer ikke derved erholde anden eller mere udvidet Ret, end deres Borgerbreve eller Bevillinger allerede hjemle dem. Hvilket herved kundgjøres til Efterretning for alle Vedkommende. Kiøbenhavns Raadstue, den 30te September 1835. Under Stadens Segl. (L. S.)
Berlingske Tidende, 1835-10-08
Overpræsident, Bergmestere og Raad i den Kongelige Residentsstad Kiebenhavn, gjøre vitterligt: at Betalingen for at brænde Rummere paa Egevælene ved Gravene paa Assistents-Kirkegaarden udenfor Stadens Nørreport bliver, fra den 1ste i næste Maaned af og indtil videre, at erlægge med 4 Rbs. i Sølv eller 4 Rbs. i Tegn. Hvilket til alle Vedkommendes Efterretning herved bekiendtgiøres. Kiøbenhavns Raadstue, den 30te September 1835. Under Stadens Segl. (L. S.) Torsdagen den 1ste October berøvede Deden os vor høitelskede eneste Barn, Sophie Christine Julie, 3 Aar gammel, faa Maaneder efterat hendes yngre Søster Helga var gaaet forud for hende. En Grav omslutter de to elskelige Smaae, der vare vort Livs Glæde og Lykke. N. J. Eibe. C. Eibe, fød Lund.
Berlingske Tidende, 1835-10-08
Literatur. Jhændehaverne af paategnede Planer til Pastor Schrøtters Samling af Documenter &c. angaaende Færøerne, ombedes snarest muligt at indsende Samme til Hr. Bog= og Papirhandler Steen i Kiøbenhavn, da Trykningen nu er paabegyndt.
Berlingske Tidende, 1835-10-08
AVERTISSEMENT. Et Sølv=Commeuhr, der den 3die August sidstleden, skal være stiaalet fra en Skipper, der den Gang var beliggende ved Gammelstrand, er til Eftersyn ved Kiøbenhavns Politirets 4de Protocol. Fredagen den 2den October er bortløben en sort Tæve Myndehund, med en lille hvid Plet paa Brystet, og lyder Navnet Svars. En god Douceur kan modtages ved dens Aflevering i Urteboden paa Hjørnet af Prindsensgade og Borgergaden Nr. 176, i Kiøbenhavn, eller til Madame Bruun i Roeskilde.
Berlingske Tidende, 1835-10-08
Auctioner. Mandagen den 12te October førstkommende, om Middagen Kl. 12, bliver, formedelst Eierens forandrede Opholdsted, første Gang til Salg opbuden: Gaardmand Anders Andersens i Brønshøi Bye paa Kiøbenhavns Amt liggende Bondegaard, med dertil hørende fortrinlige gode Jorder af Hartkorn Ager og Eng, 9 Tdr. 4 Skpr. 3 Fdkr., saavelsom den i Jorden nedlagte Sæd m.v. Auctionen holdes i Amtets Tinghuus, Blaataarn her i Staden, og anden Auction til samme Tid og Sted, Mandagen den 19de October førstkommende; men 3die Auction, hvorved absolut Salg attraaes, holdes Tirsdagen den 27de October Kl. 12 Middag, paa den ovennævnte Bondegaard i Brønshøi. Conditionerne m.v. ere til Eftersyn hos Undertegnede paa Vestergade No. 55, 1ste Sal. Kiøbenhavn, den 6te October 1835. Stahlfest. Secret, og Landsoverrets=Procurator.
Berlingske Tidende, 1835-10-08
andagen den 12te October förstkommende, om Eftermiddagen 14 Kl. 2 – 4, bliver ved 3die og sidste Auction absolut og uden flere Auctioners Afholdelse bortsolgt : Huset No. 317 Litr. A. i lille Amagergade paa Christianshavn, tilhörende afgangne Muurmester Dribeins Boe.
Berlingske Tidende, 1835-10-08
Ved 2den Auction er for denne Eiendom, som er assureret for 600 Rbd. Sölv, til Auctions-Efterretning vurderet for 5000 Rbd. Sölv, som forrenter circa 15,000 Rbd., buden 3500 Rbd. r. S. Conditionerne og øvrige Salget vedkommende Documenter ere til Eftersyn hos Undertegnede, Boets Curator, boende paa Ulfeldsplads No. 99. Kiöbenhavn, den 29de September 1835. A. Klein.
Berlingske Tidende, 1835-10-08
andagen den 12te October förstkommende, om Eftermiddagen 4 Kl. 55, bliver ved 3die og sidste Auction absolut og uden Flere Auctioners Afholdelse bortsolgt: Huset No. 317 Litr. B. i lille Amagergade paa Christianshavn tilhörende afg. Muurmester Dribeins Boe.
Berlingske Tidende, 1835-10-08
Ved 2den Auction er for denne Eiendom, som er assureret for 11,200 Rbd. Sölv, til Auctions-Efterretning vurderet for 8000 Rbd. Sölv, og som forrenter circa 19,000 Rbd., buden 5000 Rbd. r. S. Conditionerne og øvrige Salget vedkommende Documenter ere til Eftersyn hos Undertegnede, Boets Curator, boende paa Ulfeldsplads No. 99. Kiöbenhavn, den 29de September 1835. A. Klein.
Berlingske Tidende, 1835-10-08
Torsdagen den 15de October førstkommende, Kl. 11 Formiddag, lader Gjæstgiver Andersens Enke ved Auction, som afholdes paa hendes Gaard Nøragersminde paa Tømmerup Mark paa Amager, formedelst dens Bortforpagtning, bortsælge 4 Heste, 10 Køer, 4 Qvier, en Tyr, Sviin, Vogne, Plouge, Harver og flere Avlsredskaber. Fortegnelser erholdes hos Procurator Bang, boende i Studiestrædet No. 85.
Berlingske Tidende, 1835-10-08
Efter Begjæring af Politiassistent, Procurator Nielsen, paa vedkommende Udlægshavers Vegne, vorder den Hattefabriquer Hirsch tilhørende og iboende Gaard No. 880 paa lille Torv, opbuden til Salg ved 3 Auctioner, som afholdes : Første Gang den 26de October ) førstkommende, Anden Gang den 9de November, om Formiddagen Kl. 11. Tredie Gang den 23de dito De to første Auctioner afholdes paa Aarhuus Raadhuus, den Tredie derimod i Gaarden selv. Conditionerne kan forinden erfares hos Reqvirenten. Denne Kundgiørelse skeer i Overeensstemmelse med Placaten 22de April 1817. Aarhuus, den 30te September 1835. Fleischer.
Berlingske Tidende, 1835-10-08
Efter Skifterettens Foranstaltning afholdes offentlige Auctioner i og over Gaarden No. 512 i Sudergaden i Helsingøer, tilhørende Capitain og Tømmermester Tegners og afgangne Hustrues Boe. 1ste Gang Mandagen den 26de October 2den - 9de November) førstkommende, 3die 23de f. M. hver Dags Eftermiddag Kl. 3. Denne Bekiendtgiørelse tiener tillige til Efterretning for vedkommende Panthavere efter Placaten 22de April 1817. Conditionerne og øvrige Salget vedkommende Documenter kan behagelig erfares hos Procurator Møller i Helsingøer. Torsdagen den 22de October førstkommende, om Formiddagen Kl. Slet, bliver ved offentlig Auction i Gaarden No. 147 paa Hiørnet af Blancogaden og Amaliegaden bortsolgt en stor Deel Løsøre, og Effecter, bestaaende af: Guld og Prætiosa, saasom: Daaser, Uhre og Diamants Brystnaale, m.m., circa 200 Lod moderne forarbeidet Sølv, Medailler, Plet, Glas og Porcelain, Kiøkkentøi, Sengeklæder, en ny Slængkappe, Gulvtæpper, Mahogni og andre Meubler, et c. Octavs Fortepiano af Marschalls Fabrik, 3 Violiner, 2de Violonceller og en Harve, endeel Bøger i forskiellige Sprog og Videnskaber, 2de Glober, endeel Kobberstykker i Glas og Ramme, flere løse Kobbere, og Steentryk, samt en stor Deel gode Musicalier, m.m., Alt tilhørende afdøde Musikdirecteur og Professor Claus Schalls og efterlevende Enkefrues fælleds Bo. Betalingen erlægges til Boets Jncassator, Fuldmægtig Ebbesen, boende i store Kanikestræde No. 47, hvor trykte Fortegnelser 8 Dage før Auctionen kunne erholdes. Det Sælgende er til Eftersyn Dagen før Auctionen fra Klokken Løsøre Auction paa Jægerslund.
Berlingske Tidende, 1835-10-08
Onsdagen den 28de October førstkommende, fra om Formiddagen Kl. 9, lader Madame Greensteen, ved offentlig Auction paa Jægerslund, bortsælge en be Seelig Deel Jndboe, Kobber, Messing, Jern= og Trækar, Kreature, Vogne og tydtøier, samt adskilligt Redskab. Trykte Fortegnelser over det Sælgende kunne fra 14 Dage før Auctionen erholdes paa Leire Herrets Contoir, paa Jægerslund og hos Forvalter Hong paa Egholm.